Chiesa di Santa Maria Nova (Vicenza)

Chiesa di Santa Maria Nova je crkva u sjevernotalijanskom Venetu, u gradu Vicenzi, koju je projektirao Andrea Palladio. Historija Vićentinski plemić Lodovico Trento je 1578. donirao veliku svotu novca za obnovu crkvice uz samostanu augustinskih redovnica Santa Maria Nova u kvartu Borgo Porta Nuova, zapadno od centra grada. Dvanaest godina kasnije (1590) sagrađena je crkva, ukrašena slikama vodećih umjetnika kao što su Maffei, Maganza, Andrea Vicentino i Carpioni. Samostan podignut početkom 1539. bio je jedan od najvažnijih u Vicenzi i u njemu su boravile brojne kćeri iz gradskih plemićkih porodica kao što su Valmarana, Piovene, Angarano, Revese, Garzadori, Monza, itd. Iako ne postoji dokument koji potvrđuje da je Palladio doista i autor crkve, a ne postoje ni njegovi crteži, ipak je vrlo vjerojatno da je to njegovo djelo nastalo na bazi projekta izrađenog oko 1578. godine, iako je sagrađena nakon Palladijeve smrti 1580. pod palicom majstora Domenica Groppina čije se ime pojavljuje u dokumentima. Jedan od dokaza za to je i činjenica da je 1583. Montano Barbarano, koji je bio Palladijev klijent za palaču da Porto, također donirao znatnu svotu novca da se izgradi samostanska crkva u kojoj su se inače nalazile njegove dvije kćeri, a Domenico Groppino bio je inače i Montanov pouzdan građevinar. Ipak je najveći dokaz sama arhitektura crkve koja isključuje mogućnost da bi Groppino, jednostavan poslovođa, mogao biti njen autor. Jednobrodna crkva izgleda kao dvorana antičkog hrama, potpuno ispunjena korintskim polustupovima, vrlo nalik Rimskom hramu u Nîmesu, Palladijevom projektu kog je objevio u svom traktatu I quattro libri. Snaga i inventivna sloboda enterijera i fasade govore same po sebi, pa je teško zamisliti da to nije Palladijevo djelo. Santa Maria Nova je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Chiesa di Santa Maria Nova, Vicenza (it)